DOI: 10.14457/tu.the.2019.377
title: แผนธุรกิจสำนักงานสำเร็จรูปให้เช่าสำหรับกลุ่มนักออกแบบ

description: นับตั้งแต่ประชากรกลุ่มมิลเลนเนียลได้ก้าวเข้ามาเป็น workforce หลักในตลาดแรงงาน มีความสำคัญในการสร้างความเปลี่ยนแปลงในวัฒนธรรมการทำงานในยุคปัจจุบัน ค่านิยมของกลุ่มมิล เลนเนียล ในการทำงานเป็นทีมขนาดเล็ก รูปแบบองค์กรแบบแบนราบ และ gig economy ก็เป็น สาเหตุสำคัญที่ทำให้เกิดสำนักงานในรูปแบบใหม่ๆขึ้นมากมายขึ้นมารองรับพฤติกรรมการทำงานของ คนรุ่นนี้ เช่น co-working space และ shared workspace รูปแบบต่างๆ ในปัจจุบันกลุ่มมิลเลน เนียลฟรีแลนซ์ซึ่งกำลังเติบโตในสายอาชีพและมีรายได้เพิ่มขึ้น เริ่มหันไปสู่การรวมทีมกันตั้งบริษัท ขนาดย่อม เพื่อรวบรวมพันธมิตรที่มีความเชี่ยวชาญต่างกันมาร่วมมือกันทำงาน กลุ่มมิลเลนเนียลที่ ประกอบอาชีพนักออกแบบก็เช่นกัน การรวมกลุ่มนำไปสู่ความต้องการพื้นที่เช่าทำสำนักงาน โดยเฉพาะสำนักงานที่มีความเป็น community ของกลุ่มวิชาชีพเดียวกัน แต่ธุรกิจบริการสถานที่ ทำงานที่มารองรับลูกค้า segment นี้โดยเฉพาะยังมีน้อย ผู้จัดทำแผนธุรกิจเล็งเห็นถึงโอกาสในการ เปิดธุรกิจนี้ในย่านคลองสาน ซึ่งมีการพัฒนามาเป็นย่านศิลปะวัฒนธรรมแห่งใหม่ จากการวิเคราะห์ ปัจจัยภายนอก และปัจจัยภายในของธุรกิจ shared workspace พบว่าเป็นธุรกิจที่มีการเติบโตอย่าง ต่อเนื่องในประเทศไทย จากความนิยมพื้นที่ทำงานในรูปแบบต่างไปจากในอดีต การพัฒนาโครงสร้าง พื้นฐานด้านการคมนาคมในกรุงเทพมหานครช่วยเปิดโอกาสให้การเดินทางในฝั่งธนฯมีความสะดวก และเชื่อมต่อกับศูนย์กลางธุรกิจได้ดีขึ้น นโยบายการลดดอกเบี้ยของธนาคารแห่งประเทศไทยยังช่วย เปิดโอกาสให้ธุรกิจใหม่เข้าถึงเงินทุนในราคาถูกลง อีกทั้งอัตราการต่อรองที่ลดลงของผู้ป้อนปัจจัยการ ผลิตด้านการก่อสร้างจากภาวะการ lockdown ในช่วงการระบาดของ COVID-19 ล้วนส่งผลบวกที่ สนับสนุนการเกิดขึ้นของธุรกิจ ถึงแม้จะมีการแข่งขันสูงในอุตสาหกรรม แต่การมุ่งเน้นกลุ่มลูกค้า เฉพาะกลุ่ม (niche) ทำให้แผนธุรกิจนี้มีความเป็นไปได้ แผนธุรกิจนี้ มีกลุ่มเป้าหมายเป็นกลุ่มประชากร Millenial ผู้ประกอบวิชาชีพออกแบบ ในสาขาต่างๆหลากหลาย มีรายได้เป็นของตนเอง มีความต้องการที่จะหาพื้นที่เช่าทำสำนักงาน โดย ทำการสัมภาษณ์เชิงลึกกลุ่มตัวอย่างเพื่อหาความต้องการของลูกค้าเป้าหมาย เพื่อนำไปสร้างกลยุทธ์ ในด้านต่างๆของกิจการ จุดยืนทางการตลาดคือการเป็นบริการสำนักงานสำเร็จรูปที่เน้นการบริการ ตนเองให้เช่าสำหรับนักออกแบบในช่วงเริ่มต้นของอาชีพที่มองหาสำนักงานส่วนตัวขนาดเล็กพร้อม พื้นที่ส่วนกลาง สามารถเข้าถึงได้ 24 ชั่วโมง ท่ามกลางบรรยากาศสังคมแบบชาวศิลปะที่สามารถ แลกเปลี่ยนความคิดเห็นกัน ตั้งอยู่ไม่ไกลจากแหล่งไลฟ์สไตล์ และสามารถเดินทางได้สะดวกโดย รถไฟฟ้า ในแผนการตลาดอธิบายแนวคิดเบื้องหลังรูปแบบการให้บริการและผลิตภัณฑ์ของโครงการ ที่ตอบโจทย์กลุ่มลูกค้าเป้าหมาย พร้อมทั้งอธิบายแนวทางในการสื่อสารทางการตลาด ในแผนปฏิบัติการของธุรกิจแจกแจงรูปแบบการดำเนินงานในองค์กร ลำดับของการ ให้บริการระหว่างการเข้าใช้งานของลูกค้า ตั้งแต่การติดต่อสอบถาม การย้ายเข้า การต่อสัญญา และ การย้ายออกจากสำนักงาน โดยมีจุดมุ่งหมายเพื่อให้การบริการเป็นไปอย่างราบรื่น ไม่ยุ่งยาก มีความ เหมาะสมของน้ำหนักระหว่างการให้บริการโดยทางโครงการ และช่วยให้ลูกค้ามีความสะดวกในการ บริการตนเอง แนวทางการจัดการด้านการเงินจะประกอบด้วยแหล่งที่มาและสัดส่วนของเงินลงทุน การลงทุนในสินทรัพย์ไม่หมุนเวียนซึ่งเป็นปัจจัยหลักในการให้บริการของกิจการด้วยการปรับปรุงและ ตกแต่งอาคารให้เหมาะสมกับลักษณะการดำเนินธุรกิจ สมมุติฐานทางการเงินที่ประกอบด้วย สมมุติฐานทางรายได้ ค่าใช้จ่าย และการประมาณการงบการเงินระยะเวลา 5 ปี ประกอบไปด้วย งบ กำไรขาดทุน งบดุล และงบกระแสเงินสด ทั้งในกรณีดำเนินกิจการตามปกติ กรณีดี และกรณีแย่ สำหรับเป็นแนวทางในการบริการจัดการเมื่อกิจการประสบภาวะต่างๆ